Paula Bendrupa pamatskola

**Paula Bendrupa pamatskola** ir Jelgavas pašvaldības dibināta izglītības iestāde ar iekļaujošās izglītības programmu. Skolā mācās audzēkņi no 1. līdz 9. klasei. Pamatskola atrodas Filozofu ielā 50, Jelgavā.

## Vēsture
Skolas vēsture aizsākās 1873. gadā, kad no Salaspils uz Jelgavu tika pārcelta **Kurlmēmo skola**. 1926. gadā Saeima atļāva par piešķirtajiem 100 000 latiem būvēt jaunu skolas ēku. 1928. gadā notika skolas jaunās ēkas iesvētīšana. Pēc Otrā pasaules kara ēka tika izmantota kā vidusskola, kultūras nams un bērnunams. 1980. gadā dibināta sanatorijas internātskola bērniem ar psihoneiroloģiskām saslimšanām. 2005. gadā izglītības iestāde pārdēvēta par **Jelgavas 2. sanatorijas internātpamatskolu**. 2008. gada 1. augustā skola reorganizēta par **Jelgavas speciālo internātpamatskolu**. 2019. gada 1. jūlijā skolai piešķirts nosaukums — Jelgavas Paula Bendrupa pamatskola. Tā nosaukta pedagoga un sabiedriskā darbinieka, Jelgavas Valsts kurlmēmo skolas dibinātāja Paula Bendrupa vārdā.Saskaņā ar Jelgavas valstspilsētas domes 2023. gada 15. jūnija lēmumu, skola mainīja tipu, lai kļūtu par iestādi, kas īsteno vispārējo pamatizglītības programmu (no 1. līdz 9. klasei), vienlaikus saglabājot atsevišķas speciālās izglītības programmas.

## Izglītības programmas
Jelgavas Paula Bendrupa pamatskola īsteno šādas izglītības programmas:

* Pamatizglītības programma (programmas kods 21011111)
* Speciālās pamatizglītības programma izglītojamajiem ar mācīšanās traucējumiem (programmas kods 21015611)

* Speciālās pamatizglītības programma izglītojamajiem ar garīgās veselības traucējumiem, (programmas kods 21015711)

## Tehniskais un infrastruktūras nodrošinājums
Paula Bendrupa pamatskola ir izvietota trīs savstarpēji savienotās ēkās. Audzēkņiem ir pieejama sporta halle komandu sporta veidu un individuālo sporta veidu attīstīšanai. Klasēs ir aprīkotas ar ergonomiskām mēbelēm un interaktīvajām tāfelēm vai projektoriem.Skolā ietilpst arī relaksācijas komplekss:

* multisensorā istaba - nodarbības visu maņu orgānu mijiedarbībai;
* sāls istaba - haloterapijas seansi nervu sistēmas relaksācijai;
* burbuļvanna - zemūdens masāža psihoemocionālās pārslodzes un stresa radīto seku mazināšanai;
* ārstnieciskās vingrošanas zāle - fiziskās attīstības un veselības nostiprināšanas nodarbībām;
* trenažieru zāle - nodarbības veselības saglabāšanai un veicināšanai

## Izglītojamo skaita dinamika
Izglītojamo skaita (uzsākot mācību gadu) dinamika Paula Bendrupa pamatskolā pēdējo gadu laikā:

## Interešu izglītība
Paula Bendrupa pamatskola īsteno šādas interešu izglītības programmas:

** Jaunie tehniķi 5.-9. klasei
** Datorapmācība 2.-3. klasei
** Volejbols 5.-9. klasei
** Sporta spēles 1.-6. klasei
** Ritmika 1. klasei
** Mākslas pulciņš 1.-3. klasei
** Mākslinieciskais noformējums un dizains  2.-9. klasei
** Šūšanas pamati “Dzīvā matemātika” 6.-9. klasei
** Kombinētie rokdarbi 4.-9. klasei
** Lasīšanas tehnikas attīstīšana 1.-4. klase

## Pauls Bendrups
Dzimis 1887. gada 30. martā Līvbērzes pagasta «Mežsargos». Pamatizglītība iegūta Līvbērzes pagasta skolā. Pēc pagasta skolas iestājies par mācekli pie Jelgavas tirgotāja Viļa Gotharda. Esot bēgļu gaitās Krievijā, apmeklē kurlmēmo skolotāju sagatavošanās kursus. 1920. gadā atgriežas Latvijā un 15. septembrī uzņemas Jelgavas kurlmēmo skolas vadību. Paralēli pienākumiem skolā aktīvi darbojas sabiedriskajās organizācijās. Par piedalīšanos brīvības kustībā bija spiests emigrēt uz Austrāliju. Miris 1967 .gada 20. jūnijā Melnburnā, Austrālijā.

## Atsauces

## Ārējās saites
* Skolas mājaslapa